11. 7. 95 De Europæiske Fællesskabers Tidende Nr. L 159/19 RÅDETS BESLUTNING af 29. juni 1995 om at give Det Forenede Kongerige tilladelse til at indføre en foranstaltning, der fragiver bestemmelserne i artikel 6 og 17 i sjette momsdirektiv (77/388/EØF) om harmonisering af medlemsstaternes lovgivning om omsætningsafgifter (95/252/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles mervær- diafgiftssystem : ensartet beregningsgrundlag (), særlig artikel 27, under henvisning til forslag fra Kommissionen, og ud fra følgende betragtninger : I medfør af artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foran- staltninger, der fraviger dette direktiv, for at forenkle afgiftsopkrævningen eller for at undgå visse former for svig eller unddragelse ; ved skrivelse registreret i Kommissionen den 22. marts 1995 anmodede Det Forenede Kongerige om tilladelse til at indføre en foranstaltning, der fraviger nævnte direktivs artikel 6, stk. 2, og artikel 17; i overensstemmelse med artikel 27, stk. 3, i samme direktiv blev de øvrige medlemsstater den 20. april 1995 underrettet om Det Forenede Kongeriges anmodning ; foranstaltningen, der er et led i en tilbundsgående revision af lovgivningen om fradrag af moms på biler, tager sigte dels på kun at give en lejer eller leasingtager fradragsret for 50 % af momsen på leje eller leasing af en personbil, når bilen anvendes til privat brug, dels på ikke at opkræve moms af privatkørsel i den pågældende bil ; formålet med denne begrænsning af fradragsretten er at lægge en fast afgift på privatkørsel i biler, som afgiftsplig- tige personer lejer eller leaser ; foranstaltningen, som formindsker de erhvervsdrivendes administrative forpligtelser, idet de ikke skal føre kørsels- regnskab, der gør det muligt at fastslå, hvor mange kilo- (') EFT nr. L 145 af 13. 6. 1977, s. 1. Direktivet er senest ændret ved direktiv 95/7/EF (EFT nr. L 102 af 5. 5. 1995, s. 18). meter privatkørsel de har kørt, er en forenkling af af- giftsopkrævningen, som omtalt i artikel 27 i direktiv 77/ 388/EØF ; den tilladelse, Det Forenede Kongerige har anmodet om, kan kun gives midlertidigt, nemlig indtil fællesskabsreg- lerne for, hvilke udgifter der ikke giver ret til fradrag i merværdiafgiften, er trådt i kraft i henhold til nævnte direktivs artikel 17, stk. 6, første afsnit, og senest indtil den 31. december 1997; foranstaltningen har ingen negativ indvirkning på De Europæiske Fællesskabers egne indtægter fra merværdiaf- giften — VEDTAGET FØLGENDE BESLUTNING : Artikel 1 Som undtagelse fra bestemmelserne i artikel 17, stk. 2 og 3, i direktiv 77/388/EØF kan Det Forenede Kongerige tillade, at lejerens eller leasingtagerens  fradragsret begrænses til 50 % af merværdiafgiften på udgifter til leje eller leasing af en personbil, når bilen anvendes til privat brug. Artikel 2 Som undtagelse fra bestemmelserne i artikel 6, stk. 2, litra a), i direktiv 77/388/EØF kan Det Forenede Kongerige tillade, at anvendelse til privat brug af en bil, der er bestemt for virksomheden, og som en afgiftspligtig person har lejet eller leaset, ikke sidestilles med tjenesteydelser mod vederlag. Artikel 3 Denne tilladelse udløber på den dato, da fællesskabsreg- lerne for de udgifter, der ikke giver ret til fradrag i merværdiafgiften, træder i kraft i henhold til artikel 17, stk. 6, første afsnit, i direktiv 77/388/EØF, dog senest den 31. december 1997.